Ole sidder på en bænk ved Sct. Jørgens Sø i København sammen med en kammerat og diskuterer, om man kan svømme tværsover til den anden søbred.



Det kan man sagtens, mener Ole, der har drukket ni Elefantøl og tre Blå Nykøbing.



Han har altid været typen, der gerne vil bevise, at man sagtens kan gøre både det ene og det andet. Han afklæder sig alt sit tøj undtagen sine blå underbukser og går ud i vandet.

Det er koldt, omkring ni grader, og klokken er over ti om aftenen. Oktobermørket har lagt sig over København.

Fra bredden kan Oles kammerat og en forbipasserende kondiløber se Ole forsvinde i mørket.